|  |
| --- |
| **-Overordnet:** |
| **Hensikt med dokumentet:** | Formålet med denne handlingsplanen er å sikre samlet og helhetlig styring av NVEs totale tilsynsvirksomhet. Handlingsplanen konkretiserer de mål og tiltak som er satt i NVEs strategi innenfor de ulike tilsynsområdene. Handlingsplanen må sees i sammenheng med planlagte revisjoner i 2019.  |
| **Målgruppe for dokumentet:** | Vann- og energibransjen, NVE |

# 1 Metoder

# NVEs «Prosedyrer for kontroll» og «Prosedyre for reaksjonsbruk i NVE» er grunnlaget for etatens tilsynsarbeid. Flere kontrollmetoder benyttes, men revisjoner, stedlige inspeksjoner og innrapportering er de mest vanlige. Andre kontrollaktiviteter kan være dokumentkontroll av innsendt materiale, Internettkontroll, butikk-kontroller av utstilte produkter og laboratoriekontroller. Når avvik blir avdekket, blir hensiktsmessig reaksjon vurdert og vedtatt.

# 2 Prioriterte temaer og tilsynsobjekter i 2019

Handlingsplanen for 2019 presenterer de temaene det vil være særskilt oppmerksomhet mot. Utvalget av temaene for de enkelte fagområdene er blant annet basert på tildelingsbrev for 2019, erfaringer og interne prioriteringer. For at handlingsplanen skal ha nogen lunde samme struktur som forventet årsrapport er områdene delt inn i de tre hovedkategoriene vassdrag, energiforsyning, og energimerking og energibruk.

For hvert enkelt tilsynsområde er tilsynsobjektene valgt ut med henblikk på kriteriene:

* Risiko
* Vesentlighet
* Geografisk spredning
* Spredning mellom foretak av ulike størrelse og typer
* Erfaringer
1. Vassdrag

|  |  |
| --- | --- |
| Sikkerhetskrav ved dammer og vassdragsanlegg | Tilsyns- og beredskapsavdelingen – seksjon for damsikkerhet  |
| *Tema* | Vassdragsanlegg i driftsfasen.Særskilt fokus rettes mot: internkontroll, organisatoriske krav, kvalifikasjonskrav og beredskap. |
| *Objekter* | Brudd på vassdragsanlegg (dammer og vannveier) med tilhørende komponenter utgjør et vesentlig skadepotensiale. Eiere av vassdragsanlegg i de høyeste konsekvensklassene (2-4) er valgt som kontrollobjekter i 2019 ut fra deres samfunnssikkerhetsmessige betydning.Eiere med mange anlegg i høyere konsekvensklasse, og som ikke har vært revidert de senere år, vil bli prioritert høyest. Av vesentlighetsgrunner vil eiere av få vassdragsanlegg i høy konsekvensklasse, der damsikkerhet ikke er antatt å være en vesentlig del av organisasjonens formål, være prioritert for systemrevisjoner. Eiere av dammer i de høyeste konsekvensklassene der det nylig er gjennomført hovedtilsyn vil danne grunnlag for kontroll av opplysninger som innrapporteres våren 2019. |
| *Kontrollmetoder* | Revisjoner, stedlige inspeksjoner, innrapportering og skriftlig kontroll av innrapporterte opplysninger. |

|  |  |
| --- | --- |
| Miljøtilsyn med vassdragsanlegg | Tilsyns- og beredskapsavdelingen – seksjon for miljøtilsyn vassdragsanlegg |
| *Tema* | Vassdragsanlegg i byggefasen følges opp fordi manglende kontroll kan føre til brudd på vilkår i konsesjon eller enkeltvedtak som kan ha store miljø- og landskapsmessige konsekvenser. Vassdragsanlegg i driftsfasen følges opp for å sikre etterlevelse av krav til blant annet slipp av minstevannføring, drift av omløpsventil, vannuttak og andre sentrale vilkår. |
| *Objekter* | *Vassdragsanlegg i byggefase* * Miljøtilsynet vil følge opp alle konsesjonærer som har fått godkjent detaljplan og som er i byggefase. Ved å følge opp alle anlegg i byggefasen sikrer vi at vilkårene følges fra anleggsarbeidet starter. Antall anlegg som vil bli kontrollert er ukjent da antall oppstartede prosjekter ikke kan tallfestes. Disse kommer i tillegg til de som allerede er under bygging.

*Vassdragsanlegg i driftsfase** Miljøtilsynet vil også i 2019 følge opp anlegg i nasjonale laksevassdrag. Disse vassdragene er ut fra miljøhensyn utpekt å være blant landets viktigeste vassdrag. Brudd på vilkår kan ha store miljømessige konsekvenser i disse vassdragene.
* Miljøtilsynet følger opp anlegg dersom det er mistanke om brudd på vilkår.
* Konsesjonærer med reguleringsmagasin som inngår i *Norgesmagasinet*.
 |
| *Kontrollmetoder* | *Stedlige inspeksjoner** Vassdragsanlegg i byggefasen. Det blir normalt utført tre inspeksjoner i anleggstiden. For større anlegg som pågår over mange år vil antall tilsyn tilpasses prosjektet.
* Vassdragsanlegg i driftsfasen med spesielt fokus på slipp og dokumentasjon av minstevannføring.

*Systemrevisjon** 5 vannkraftanlegg i nasjonale laksevassdrag
* 7 vannkraftanlegg med fokus på omløpsventil i nasjonale laksevassdrag
* 2 vannkraftanlegg med fokus på omløpsventil
* 1 settefiskanlegg

*Innrapportering** Norgesmagasinet, ca. 500 reguleringsmagasin ukentlig
 |

1. Energiforsyning

|  |  |
| --- | --- |
| Miljøtilsynmedenergianlegg | Tilsyns- og beredskapsavdelingen – seksjon for miljøtilsyn energianlegg |
| *Tema* | Det er for tiden stor aktivitet på bygging av vindkraftanlegg og nettanlegg. Erfaring tilsier at disse må følges tett opp i byggefasen. Byggefase er det mest sårbare tidsrommet for etablering og drift av energianlegg. Manglende kontroll kan føre til brudd på konsesjon eller enkeltvedtak som kan ha store landskapsmessige konsekvenser. Fra 01.01.2019 er det krav til IK-system for å sikre ivaretakelse av miljø og landskap. I 2019 planlegges veiledning av bransjen. |
| *Objekter* | *Vindkraftkonsesjonærer*Vindkraftprosjekter må følges opp da de berører betydelige areal og erfaringsmessig er stor risiko for konflikter mellom utbygging og ulike interessegrupper. I tillegg bygges anleggene under stramme tidsrammer ofte i krevende terreng. Objektene vil være vindkraftkonsesjonærer som har fått godkjent MTA og som er i byggefase. Spesiell fokus vil være: - Begrense arealinngrep og sikre god landskapstilpasning.- Hensyn til reindrift i anleggsfasen.- Hensyn til drikkevannsforsyning.*Nettanlegg*Overføringsledninger er et tydelig landskapselement som krever gode tiltak ofte i utfordrende terreng. Objektene vil være Statnett SFs konsesjoner som har fått godkjent MTA for konkrete strekninger. I tillegg er vil objekter tilhørende konsesjonærer med liten erfaring med bygging av anlegg bli prioritert. |
| *Kontrollmetoder* | Kontrollmetode og hyppighet baseres på risikovurdering. Følgende kontrollmetoder vil benyttes: *Stedlige inspeksjoner* For å kunne etterprøve at miljøkravene under byggefasen blir ivaretatt må kontrollen innebære en fysisk tilstedeværelse av tilsynspersonell og stedlig inspeksjon er valgt som den mest effektive kontrollmetoden.*Skriftlig kontroll, inklusiv innsending av bildedokumentasjon* vil benyttes som supplement til stedlig inspeksjoner og som kontrollmetode for anlegg med lav risiko. |

|  |  |
| --- | --- |
| Drift, modernisering og vedlikehold | Tilsyns- og beredskapsavdelingen – seksjon for beredskap |
| *Tema* | Det vil være høyt fokus på kjent sårbarhet og prioritering av de viktigste anleggene, basert på risiko og vesentlighet. |
| *Objekter* | Hovedsakelig enheter i kraftforsyningens beredskapsorganisasjon (KBO). |
| *Kontrollmetoder* | Revisjon, skriftlig kontroll |

|  |  |
| --- | --- |
| Energiforsyningsberedskap | Tilsyns- og beredskapsavdelingen – seksjon for beredskap |
| *Tema* | Det vil være høyt fokus på kjent sårbarhet og prioritering av de viktigste anleggene, basert på risiko og vesentlighet. |
| *Objekter* | Hovedsakelig enheter i kraftforsyningens beredskapsorganisasjon (KBO). |
| *Kontrollmetoder* | Revisjon, skriftlig kontroll |

|  |  |
| --- | --- |
| Fjernvarmeanlegg | Tilsyns- og beredskapsavdelingen – seksjon for beredskap |
| *Tema* | Det gjennomføres tilsyn med fjernvarmeanlegg relatert til konsesjonsvilkår samt krav i energilov, energilovforskrift og beredskapsforskrift. |
| *Tilsynsobjekter* | Utvalgte selskaper som er idriftsatt |
| *Tilsynsmetoder* | Revisjon |

|  |  |
| --- | --- |
| Overføringsanlegg | Tilsyns- og beredskapsavdelingen – seksjon for beredskap |
| *Tema* | Det vil være høyt fokus på kjent sårbarhet, og prioritering av de viktigste anleggene, basert på risiko og vesentlighet Det vektlegges dessuten å føre tilsyn med anlegg som ikke har hatt tilsyn de siste 5 år. |
| *Tilsynsobjekt* | Hovedsakelig enheter i kraftforsyningens beredskapsorganisasjon (KBO). |
| *Tilsynsmetoder* | Revisjon, skriftlig kontroll |

|  |  |
| --- | --- |
| Kraftpris og fakturering | Reguleringsmyndigheten for energi –seksjon for sluttbrukermarkedet |
| *Tema* | Avregning prising og fakturering av kraft og nettleie |
| *Tilsynsobjekter* | Kraftleverandører |
| *Tilsynsmetoder* | Skriftlig kontroll |

|  |  |
| --- | --- |
| Nøytralitet | Reguleringsmyndigheten for energi –seksjon for sluttbrukermarkedet |
| *Tema* | Nettselskapets nøytrale opptreden i alle medier og plattformer. |
| *Tilsynsobjekter* | Omsetningskonsesjonærer med strømsalg og nettvirksomhet. |
| *Tilsynsmetoder* | Skriftlig kontroll. |

|  |  |
| --- | --- |
| Måle- og avregningssystemer | Reguleringsmyndigheten for energi –seksjon for sluttbrukermarkedet |
| *Tema* | *Sikkerhet i AMS*: Kontrollere om nettselskap har etablert tiltak og rutiner som ivaretar sikkerhet i avanserte måle- og styringssystemer, jf. avregningsforskriften § 4-2.*Rapportering av fremdrift for utrullingen av AMS*: kartlegge utrullingsstatus og årsaker til at AMS ikke installeres.*Rapportering av timeverdier til Elhub*: følge opp migrering av data til Elhub med varsel og eventuelt vedtak.*Sikkerhet i Elhub*: følge opp dokumentasjon og rutiner knyttet til Elhub sitt styringssystem for sikkerhet, jf. avregningsforskriften § 6-21. |
| *Tilsynsobjekter* | Sikkerhet i AMS: alle nettselskaper er aktuelle kandidater for stedlig tilsyn, men vi fokuserer på nettselskap som ikke har vært gjenstand for tilsyn tidligere.Utrulling av AMS: utrullingen skal være ferdigstilt innen 2019. Tilsyn med utrullingen i 2019 vil være knyttet til cleanup-fasen.Rapportering av timeverdier til Elhub: nettselskaper som ikke oppfyller kravet til daglig rapportering av måleverdier vil bli fulgt opp, jf. avregningsforskriften § 3-8.Sikkerhet i Elhub: tilsyn med Elhubs styringssystem for sikkerhet. |
| *Tilsynsmetoder* | Stedlig kontroll, innrapportering, skriftlig kontroll og dokumentkontroll |

|  |  |
| --- | --- |
| Prising av nettjenester og tilknytning til nettet | Reguleringsmyndigheten for energi –seksjon for regulering av nettjenester |
| *Tema* | *Tilknytningsplikt:* Kontrollere nettselskapene sin praksis for å etterleve plikten til å gi tilknytning til ny produksjon og nytt forbruk av strøm, og å legge til rette for produksjons- og forbruksøkninger.*Leveringsplikt:* Kontrollere nettselskapene sin praksis for å etterleve plikten til å gi tilknytning til nytt forbruk av strøm og å legge til rette for forbruksøkninger. |
| *Tilsynsobjekter* | Samtlige omsetningskonsesjonærer med inntektsramme kan være aktuelle. Vi vil prioritere ett fåtall konsesjonærer med mange kunder, stor økonomisk størrelse og relativ høy aktivitet av tilknytninger, og basert på erfaring fra tidligere saker. |
| *Tilsynsmetoder* | Revisjon |

|  |  |
| --- | --- |
| Økonomisk og teknisk rapportering | Reguleringsmyndigheten for energi –seksjon for økonomisk regulering |
| *Tema* | Rapportering i eRapp og TEK overholdes. Kvalitetssikre at verdier rapportert i eRapp med hovedfokus på konserntransaksjoner og at krav til avtaler og konkurranse ved anskaffelser for konserntransaksjoner etterleves. Kvalitetssikre at verdier rapporter og at verdier rapportert i TEK for 2018. |
| *Tilsynsobjekter* | Samtlige omsetningskonsesjonærer med rapporteringsplikt. Nettselskaper med relativ høy aktivitet av konserntransaksjoner, økonomiske størrelse, betydning i sammenlignende analyser, erfaring fra kontroll ved innleving av eRapp, og/eller som ikke har hatt tilsyn de siste årene. |
| *Tilsynsmetoder* | Innrapportering, skriftlig kontroll, revisjon med stedlig kontroll og seminarer. |

|  |  |
| --- | --- |
| Systemansvaret | Reguleringsmyndigheten for energi –seksjon for regulering av nettjenester |
| *Tema* | Oppfølgingsmøter: RME-N gjennomfører årlig 2 oppfølgingsmøter med Statnett som systemansvarlig om driftsplanlegging og operativ systemdrift. (Referater publiseres på nve.no)Revisjon: Systemansvarsforsikten § 22 om feilanalyse, og § 14 om planlegging og idriftsettelse av tekniske anlegg i kraftsystemet.Skriftlig tilsyn: Dersom vi gjennom klagesaksbehandling avdekker at selskaper har brutt enkeltbestemmelser i forskriften, eller får oversendt fra Statnett andre selskaper som mulig har brutt systemansvarsforskriften, følger vi opp disse mot hvert enkelt selskap fortløpende. |
| *Tilsynsobjekter* | Oppfølgingsmøter: Statnett SF som systemansvarlig, Revisjon: Nettselskap som har spesifikke oppgaver etter systemansvarsforskriften. (Gjennomføres sammen med tilsyn om leveringskvalitet)Skriftlig tilsyn: Statnett SF og selskaper som har spesifikke oppgaver etter systemansvarsforskriften. |
| *Tilsynsmetoder* | Oppfølgingsmøter, skriftlig tilsyn |

|  |  |
| --- | --- |
| Leveringskvalitet | Reguleringsmyndigheten for energi –seksjon for nettjenester |
| *Tema* | Innleveringskontroll: Kontroll av rapportering av avbruddsdata og spenningskvalitetsdata. Brudd på rapporteringsplikt og feil rapportering følges opp skriftlig mot hvert selskapRevisjon: Kontroll av selskapenes rutiner for å etterleve kravene i leveringskvalitetsforskriften. I tillegg kontroll av selskapenes rutiner for etterlevelse av §§ 14 og 22 i systemansvarsforskriften.Skriftlig tilsyn: Enkeltbestemmelser i leveringskvalitetsforskriften hvor vi mistenker brudd ihht avdekkete forhold. |
| *Tilsynsobjekter* | Innleveringskontroll: Selskap som er rapporteringspliktig etter forskrift om leveringskvalitet i kraftsystemet. Revisjon: 2019: alle selskap med mer enn 20 000 kunder hvor vi ikke har vært på tilsyn før + evt mindre selskaper vi ikke har vært på tilsyn hos før dersom de kan kombineres på samme tur som tilsyn med et større selskap som møter det første kriteriet.Skriftlig tilsyn: Dersom vi gjennom saksbehandling m.m. avdekker at selskaper har brutt enkeltbestemmelser i leveringskvalitetsforskriften, Vurderer vi løpende behovet for å åpne skriftlig tilsyn mot enkeltbestemmelser  |
| *Tilsynsmetoder* | Innleveringskontroll, revisjon, skriftlig tilsyn |

|  |  |
| --- | --- |
| Markedsadferd | Reguleringsmyndigheten for energi –seksjon for nettjenester |
| *Tema* | NVE følger opp at markedsaktørene overholder markedsadferdsbestemmelsene i energilovsforskriften. For å følge opp dette er det utarbeidet en egen markedsovervåkningshåndbok for internt bruk i NVE.NVE fører også tilsyn med plikt til å drive markedsovervåkning hos aktører som gjennom sin profesjonelle virksomhet tilrettelegger for eller organiserer transaksjoner med engrosenergiprodukt.Disse aktørene omfattes gjennom energilovforskriften av tilsvarende krav som aktører innenfor EU omfattes av gjennom i EU-lovgivningen. ACER har derfor i samarbeid med reguleringsmyndighetene utarbeidet retningslinjer for hvordan aktørene må utføre sine oppgaver for å oppfylle kravene. Det er også utarbeidet et spørreskjema som reguleringsmyndighetene skal benytte ved tilsyn. Dette for å sikre så stor grad av likebehandling av aktørene og så harmonisert håndhevelse av plikten som mulig. |
| *Tilsynsobjekter* | I NVEs oppfølging av om markedsaktørene overholder markedadferdfsbestemmelsene er alle markedsaktører er tilsynsobjekter. Markedsaktør defineres som: Person, inkludert systemansvarlig nettselskap, som forestår produksjon, omforming, overføring, omsetning, fordeling eller bruk av energi, og som inngår en eller flere kontrakter knyttet til et engrosenergiprodukt i ett eller flere engrosenergimarkeder. Plikten til å drive markedsovervåkning omfatter organisert markedsplass for kraft, Statnett som tilrettelegger av balansemarkeder, samt meglere. * Vi vil følge opp de vesentligste aktørene i 2019. Dette er organisert markedsplass for kraft og Statnett.
* Per i dag er Nord Pool eneste organiserte markedsplass for kraft. Dersom det utstedes flere markedsplasskonsesjoner i 2019 vil nye konsesjonærer bli inkludert i tilsynsplanen.
 |
| *Tilsynsmetoder* | NVEs oppfølging av om markedsaktørene overholder markedsadferdsbestemmelsene: * Overvåkningsverktøy
* Tips fra markedsaktører
* Meldinger fra markedsplassen.

Plikt til å drive markedsovervåkning:* NVE vil gjennomføre 3-4 møter med markedsovervåkningen hos Nord Pool (NP). Dette er både bilaterale møter mellom NVE og NP og felles møter med NP og reguleringsmyndighetene i de andre nordiske og baltiske landene samt ACER.
* I 2018 hadde NVE dokumentbasert tilsyn med NP i fellesskap med andre nordiske reguleringsmyndigheter. NP har besvart spørreskjema utarbeidet av ACER. Tilsynet vil ferdigstilles i 2019.
* I 2019 skal NVE gjennomføre møte med Statnett om deres forventninger til arbeidet som følger av plikten til å drive markedsovervåkning.
 |

|  |  |
| --- | --- |
| Markedsplass for omsetning av elektrisk kraft | Reguleringsmyndigheten for energi –seksjon for engrosmarked |
| *Tema* | Konkurranse mellom børser på like vilkår:* Siden 2015 har EU-regelverk hatt krav til markedskobling i Europa, konkurranse mellom børser samt satt vilkår for å drive markedsplass i Europa. Det utvikles stadig nytt regelverk og markedsløsninger i forbindelse med dette. Norge har ikke innført dette regelverket enda. Spesifikke tema og oppfølgningssaker vurderes ut ifra hvilken innvirkning det europeiske regelverket får for norsk markedsdesign og norske aktører.
* I løpet av 2018 mottok NVE søknad om konsesjon for markedsplass av en ny aktør. NVE vurderer hvordan konsesjonen må endres for å ta høyde for at konsesjonærene ikke lengre er i en monopolsituasjon, med underlagt konkurranse. NVE vil i 2019 prioritere å legge ressurser i å ferdigbehandle søknaden. For å sikre konkurranse på like vilkår vil NVE gjøre nødvendige endringer i konsesjonene, vurdere hvordan tilsynsopplegget må endres som følge av flere aktører samt følge praktisk implementering av at det blir flere markedsplasser i Norge. NVE vil også se på muligheten tettere oppfølgning av markedsplasser i samarbeid med andre regulatorer.
 |
| *Tilsynsobjekter* | NVE følger opp Nord Pool som per i dag er eneste konsesjonær. Dersom det utstedes flere markedsplasskonsesjoner i 2019 vil nye konsesjonærer bli inkludert i tilsynsplanen. |
| *Tilsynsmetoder* | * 4 oppfølgingsmøter med Nord Pool.
* Skriftlig informasjon fra Nord Pool i henhold til vilkår i konsesjonen.
* Felles koordineringsmøter med nordiske og baltiske regulatorer i Regulatory Council (RC) for oppfølging av markedsplassene som opererer i regionen. RC vil hold møter med hver av markedsplassene i regionen. Formålet med gruppen er å koordinere tilsyn med og oppfølging av markedsplass samt informasjonsutveksling. Gruppen har ingen beslutningsmyndighet. I 2019 ser man for seg 2-3 møter.
 |

|  |  |
| --- | --- |
| Utenlandshandel | Reguleringsmyndigheten for energi –seksjon for engrosmarked |
| *Tema* | Handel på utenlandsforbindelsene, herunder en effektiv utnyttelse av disse:I 2019 kommer RME-E til å fokusere på å legge til rette for effektiv utnyttelse av utenlandsforbindelsene som er under bygging. Statnett har fått konsesjon til å bygge utenlandsforbindelser til Tyskland (NordLink) og Storbritannia (NSL). Statnett planlegger å inngå blant annet systemdriftsavtale og en kommersiell avtale for NSL i løpet av 2019. NVE skal godkjenne disse avtalene. Utformingen av avtalene vil kunne få betydning for fremtidig utnyttelse på NSL, samt fordeling av kostnader og gevinster som følger av markedsløsninger på forbindelsene. NVE vil også vurdere avtalene på NSL sett i lys av usikkerheten som følger av Brexit.Vi vil som hvert år også føre tilsyn med eksisterende utenlandsforbindelser. NVE overvåker utenlandshandelen løpende og spesifikke hendelser kan påvirke prioritering av tema i 2019.  |
| *Tilsynsobjekter* | Statnett som utenlandskonsesjonær |
| *Tilsynsmetoder* | * To oppfølgingsmøter med driftsavdelingen i Statnett i 2019.
* Minimum tre møter i 2019 med seksjonen i Statnett som arbeider spesifikt med utvikling av markedsløsninger og IT-systemer for NordLink/NSL.
* Minimum to møter i 2019 med avdelingen i Statnett som har ansvaret for kabelinvesteringene.
 |

|  |  |
| --- | --- |
| Rasjoneringsplaner | Energiavdelingen – seksjon for kraftsystem |
| *Tema* | Revisjon gjennomføres i samarbeid med seksjon for beredskap på TB. Fokus for tilsyn vil bli krav til innhold i rasjoneringsplanene etter kraftrasjoneringsforskriften §6a og vedlegg 1. |
| *Tilsynsobjekter* | Enheter i KBO med områdekonsesjon. Utvalg av objekter samordnes med utvalg av objekter for generelle beredskapstilsyn hos seksjon for beredskap siden disse tilsynene gjennomføres samtidig.  |
| *Tilsynsmetoder* | Revisjon |

|  |  |
| --- | --- |
| Kraftsystemutredningfortransmisjonsnettet | Energiavdelingen –seksjon for kraftsystem |
| *Tema* | Krav til innhold i kraftsystemutredning for transmisjonsnettet og krav til hovedrapport |
| *Tilsynsobjekter* | Utredningsansvarlig selskap for transmisjonsnettet (Statnett) |
| *Tilsynsmetoder* | Skriftlig kontroll |

|  |  |
| --- | --- |
| Elsertifikater | Energiavdelingen –seksjon for virkemidler og internasjonale rammer |
| *Tema* | Om søknader om elsertifikat tilfredsstiller kravene til tildeling (elsertifikatforskriften § 9).  |
| *Tilsynsobjekter* | Eiere av vassdragsanlegg som søker om elsertifikat.  |
| *Tilsynsmetoder* | Dokumentgjennomgang |

1. Energimerking og energibruk

|  |  |
| --- | --- |
| Energimerking av bygg og energivurderinger | Energiavdelingen –seksjon for energibruk og teknologier |
| *Tema* | Energimerking av yrkesbygningerYrkesbyggsektoren har stort energisparepotensiale, men statistikken og resultatene fra 2018 viser at plikten til energimerking i stor grad ikke etterleves.Yrkesbygninger uten registrert energiattest i Enovas energimerkesystem. |
| *Tilsynsobjekter* | Eiere av merkepliktige næringsbygg |
| *Tilsynsmetoder* | Skriftlig kontroll kombinert med befaring/inspeksjon ved behov |

|  |  |
| --- | --- |
| Energimerking av energirelaterte produkter | Energiavdelingen –seksjon for energibruk og teknologier |
| *Tema* | Generelle krav til energirelaterte produkterEnergimerkingen setter forbrukerne i stand til å velge mer energieffektive produkter. I dette ligger et stort energisparepotensial. Kontroll med energimerking av produkter som angår mange brukere.  |
| *Tilsynsobjekter* | Aktører som selger energirelaterte produkter i Norge |
| *Tilsynsmetoder* | Inspeksjoner/butikkontroller, kontroll med nettforhandlere og kontroll med reklamemateriale |

|  |  |
| --- | --- |
| Økodesign av energirelaterte produkter | Energiavdelingen –seksjon for energibruk og teknologier |
| *Tema* | Kontroll med krav om samsvarserklæring. Produkter uten gyldig samsvarserklæring kan ikke antas å være i samsvar med de relevante produktspesifikke regler. Reglene bidrar til energieffektivisering og lik konkurranse på det indre marked. Produkter fra nyere forordninger som har hatt virketid i Norge på minst 1 år og som har stort energisparepotensial.  |
| *Tilsynsobjekter* | Produsenter og importører av energirelaterte produkter i Norge |
| *Tilsynsmetoder* | Spørreundersøkelser, skriftlig kontroll |